gentaiscool/nusaparagraph_topic huggingface dataset:
Begitu ngedenger namanye Genting Highlands make ingetan kite akan teringet pada sebuah tempat yang melegalkannye perjudian di Malaysia. Tidak berlebihan memang dan itu benar adanye namun kita juga harus tahu bahwa Genting Highlands bukan hanya sekedar casino dan perjudian, di kawasan ntu kite juga dapet menemukannye bejibun wahana wisata yang menarik perhatian dan tidak terlupakan, wahana tersebut ada di Genting Highlands dengan berbagai keunggulannye masing-masing. Salah satunye wahana yang merupakan sarana transportasi yang tidak boleh terlupakan saat mengunjungi Genting Highlands adalah Kereta gantung atau yang biasa disebutnye dengan Genting Cable Car, kereta gantung ntu bakal membawa kite dalam ketinggiannye diatas hutan tropis perbatasannye negara bagian Pahang dan Selangor. Kite akan dibawa dalam ketinggiannye kurang lebih selama beberapa puluh menit, jika saat cuaca berkabut maka Cable Car yang kita tumpangi bakal menembus kabut putih menyisakan pemandangannye yang terbatas membawa kita pada pengalaman yang tidak terlupakan. Cable Car yang terdapat di Genting Highlands ini merupakan sebuah kereta gantung yang terpanjang di Asia Tenggara. Sesampainye di Genting Highlands kita bakal menemukan berbagai wahan objek wisata yang menarik, diantaranye adalah Genting Outdoor Theme Park, merupakan sebuah theme park yang menyediakannye bejibun wahana menarik, kite juga bisa belanja, dan ngegares anekan ganyeman yang ada disono.

Topic: leisures
Sebelomnye aye tau kalo wingko babat tuh asalnye dari Semarang. Tapi, dugaan aye tuh salah besar. Wingko babat asal muasalnye tuh dari Kecamatan Babat, Lamongan. Wingko sendiri tuh baru ada di Semarang taun 1944, nah awal mula dibuatnye tuh dari taun 1898. Nah, dari situ tuh aye mulai kritis ama makanan, teryate makanan nyang terkenal tuh belom tentu itu kota asal dari makanan itu lahir. Kaya nyang namanye bika Ambon, namanye doang tuh ade kota Ambonye, tapi sebenernye buka dari situ asal muasal nih kue. Jadi, sebelom kite kasih tau informasi ke orang, perlu tuh kite cari tau asal muasalnye.

Topic: culture & heritage
Yang paling penting juga supaya temen sekelompok naek gunung bisa bertahan idup ampe turun yaitu kekompakannye. Salah satu sering nahan dalam hal apa pun, egois kaga mao tolong menolong pasti kaga bakal beres dah. Kalo ade salah satu nyang kaya gitu aja nanti bisa berat dah tuh rasanye bertahan idup di gunung, rasanya kaga nikmatin perjalanan banget. Nah nyang begitu bikin orang kapok tuh, karna kaga ngasih kesan nyang bae selama perjalanan. Kalo emang kite mao bertahan rame-rame yang mesti kurangin rasa egois dah. Biar nanti juga sama-sama enak, trus bisa naek dan turun gunung selamet gitu. Nah kejujuran juga penting tuh, kalo ngerasain apa aje kudu tuh bilang karna kalo udeh parah malah bisa nyusain orang.

Topic: slice of life
Membahas tokoh keagamaan umat Islam, kite kudu ngebahas Ahmad Sukarti selaku pendiri organisasi Al Irsyad yang sampe saat ini masih ada ntu organisasinye dan berkembang. Beliau lahir di pulau Arqu, daerah Dunggulah, Sudan, pada tahun 1875. Beliau sempat menimba ilmunye di Mesir tepatnye di Al-Azhar, dan ke Mekkah. Kemudian beliau pergi ke Indonesia tepatnye ke pulau Jawa pada bulan Maret tahun 1911. Hal ntu bermula pada permintaannye Jami'at Khair, yang merupakan organisasi yang di dirikannye oleh warga keturunan Arab di Jakarta untuk mengajar. Tapi dengan berjalannye waktu, antara dengan pengurus mengalami ketidakcocokan selama berjalannye ntu organisasi. Akhirannye Ahmad Sukarti keluar dari ntu organisasi, dan mendirikan organisasi atau akhirnye menjadi madrasah yang bernamakannye Al-Irsyad Al-Islamiyah di Jakarta pada tanggal 6 September 1914. Tanggal pendiriannye ntu madrasah, akhirannye menjadi tanggal berdirinye himpunan Al-Irsyad. Tujuannye ntu organisasi ada, selain untuk sekolahan, tempat umat Islam menimba ilmu tentunye juga ntu tempat sebagai tempat buat kajian buat semua umur guna mempelajari ilmu Islam. Selain bergerak dalam menyebarkan ilmu Islam, tentunye untuk kegiatan kemasyarakatan, untuk membantu kegiatan kemasyarakatannye Indonesia. 

Topic: religion
Elu tau radio? Pernah punya radio? Atau sampe sekarang elu masih suka pake radio? Radio entu katenye salah satu macem media massa satu arah yang fungsinye buat nyampein pesan (misalnye berita, informasi, dan hiburan) pade orang-orang dalem cakupan luas. Katenye, radio entu udeh jalanin proses berkembang yang cukup lama sebelom jadi media komunikasi massa kayak sekarang. Karena kegigihan tiga cendikiawan, salah satunye entu ahli teori ilmu alam yang jamanye James Maxwell berhasil nemuin rumus yang katenye bisa wujudin gelombang elektromagnetis, ya entu gelombang yang dipake buat gelombang radio dan televisi. Nah entu die tentang radio yang merupakan salah satu media massa.

Topic: technology
Ruangan di lante bawahnya kaga terlalu gede, cuma cukup lah buat tamu. Separoh ruangan untuk pegawe ama dapurnya, separohnya lagi untuk tamu. Di situ juga ada tangga buat ke lante dua. Jadi, kita kira bisa dipake buat makan di tempat. Kalo aja lante dua itu dimanfaatin, pasti muat buat tamu yang lebih banyak. Udah gitu, luasnya juga pasti lebih lebar dari lante bawah. Moga aja ya, nanti Dominoz mau ngubah pikiran. Itu soal tempat, kalo makanan ama minumannya kece banget, sih. Dominoz nyediain minuman pake tempat yang ramah lingkungan. Rasa minumannya juga enak, kagak terlalu manis, sedeng gitu. Jadi, buat makanan ama minumannya udah enak banget, udah pas. Cuman balik lagi soal tempat,  pembeli pengennya lante dua bisa dimanfaatin buat yang mau makan di tempat.

Topic: food & beverages
Minggu pagi aye bareng emak aye pergi kepasar dideket rumah, rencananye awalnye sih cume jalan lagi doang, eh emang dasar emak aye kalo udh kepasar ga bisa klo ga ada nyang ditenteng, nah dipasar ane liwat lorong-lorong, agak bebau sih ye khasnya aroma pasar tradisional. apelagi pas lewat loss daging dan ikan laut, bederet dah tuh macem-macem seafood kedemenan ane, ade kerang ijo, kerang dara, kerang jala, kerang remis, terus ade juge cumi, udang sm isian kerang nyang ude dicopotin dari cangkangnye, loss daging dan seafood biasanye rada becek, lembab terus bau khas aroma pasar dan bau anyir dari kerang ikan dan ragam seafoodnye 

Topic: food & beverages
Masarakat Sunda jugè punyè ritual unik ngêjêlang pêrkawinan. Salèh atunyè adalah ngêuyêuk sêurêuh. Upacarè êni dilakuin buat mintè rêstu kêpadè orang tuè calon pêngantèn di rumèh pihak wadon. Biasènyè upacarè êni dilakuin atu ari sêbêlon akad nikah. Upacarè êni jugè dipênuhin amè nasèhat bêrumèh tanggè dan kagak jarang ngandung èdukasi sèks. Liwat ritual êni, calon pêngantèn diarêpin bisè ngêwujudin pilosopi 'kawas gula jêung pêuêt' nyang sêcarè harpiah bêarti 'bagèi gulè dêngan nira nyang udèh matêng'. Pêribahasè êni ngêgambarin idup nyang rukun, saling nyayangin, amè sêbisè mungkin ngindarin pêrsêlisian. Pêrkawinan tradisional èmang kagak bakal têrasè lêngkêp tanpè miluin saban tatè carè amè ritual nyang adè.

Topic: culture & heritage
Cemilan favoritnye aye entu banyaknye dari jajanan SD. Nah salah satunye makaroni telor alias makaroni telor. Cemilan favoritnye aye dan mungkin elu pade juga doyan, bisa dibikin di rumah juga! Kagak perlu deh elu nyari-nyari sampe ke SD ataupun ke pasar. Jadi bahan-bahan yang kudu elu siapin entu makaroni kecil-kecil yang mentah, telor, minyak, garem, dan bumbu bubuk balado atau barbeque atau jagung. Pokoknye entu bahan-bahan siapin sesuai aje sama elu mau bikin sebanyak ape. Cara bikinnye, pertama, elu cuci dan rebus makaroni kecil-kecilnye, terus angkat pas udeh sedikit ngembang. Terus elu siapin penggorengan dan masukin minyak. Abis entu elu masukin deh entu makaroninye. Setelah entu elu tuang telor yang udeh dikocok. Oseng-oseng entu semua sampe mateng sambil elu kasih garem dan bubuk perasanye. Udeh deh jadi!

Topic: food & beverages
Seblak entu cemilan favoritnye sejute umat, termasuk aye! Apelagi bocah-bocah atau anak-anak muda. Kalo jajan, kagak jarang pade nyarinye seblak! Yah gimane pade kagak doyan ye, cemilan seblak yang sebenernye berasal dari Bandung entu rasanye gurih bener. Nah saking enaknye entu cemilan cocok ke selera semua orang. Termasuk aye. Nikmat bener deh cemilan satu entu! Nah biasanye, enyak aye bikinin aye seblak kuah yang dipakein banyak sayur, ya entu sawi ijo dan wortel. Tentu aje biar sehat. Kagak dikit juga sih orang yang jualan seblak dipakein sayuran sawi ijo. Nah cemilan yang jadi favoritnye sejuta umat entu kagak susah buat dibikin di rumah. Karena bahan-bahan buat bikin entu cemilan gampang dicari dan dibuatnye pun gampang!

Topic: food & beverages
Pas liburan taon 2019-an, aye diajakin encing dan sepupu-sepupunye aye buat kemping di Ranca Upas Bandung. Di sono dingin bener. Mungkin karena entu lokasi adanye di dataran tinggi kali ye. Apelagi entu lokasi kemping juga dikelilingin pohon-pohon ijo yang bikin makin sejuk. Dari entu posisi yang tinggi, kite bisa ngeliat banyak pemandangan yang cakep bener. Selaen entu karena lokasinye emang terkenal buat kemping, jadinye ada lumayan banyak tenda kemping warna-warni di sekitar tenda kempingnye aye. Nah, kelar pasang tenda, aye dan sepupu-sepupunye aye ningkring-ningkring sekitar. Entu tempat luas bener, di seberang wilayah kemping, ada aula lumayan gede. Terus ada juga tempat ibadah yang lumayan gede. Pokoknye nih tempat selain pemandangannye bagus, fasilitasnye lumayan lengkap deh. Pokoknye wisata alam kemping yang di dataran tinggi, dikelilingin pohon-pohon ijo, langit biru, awan putih, dan udara yang cukup dingin, bener-bener paduan yang mantep bener dah! Semua yang ada di sono bikin aye punya pengalaman liburan yang berkesan bener. Gas deh elu pade pas liburan kemping ke entu tempat biar liburannye berkesan!

Topic: leisures
Tapi kite juga harus nyari kartu nyang bisa dipake ke semua angkutan umum. Soalnye kaga semua kartu teryata bisa. Sayangkan kalo kite harus punya banyak kartu soalnye kan isi di dalem kartunye tuh kaga bisa dijadiin duit cash lagi. Pokoknye tuh kartu mah sedia bae bawa kemana aja, soalnye kendaraan umum sekaranh tuh udeh banyak nyang kaga nerima duit cash. Jadi pada gamau repot lebih milih bayar pake kartu bjar ga mikirin kembalian karna udeh kaga disediain lagi. Proses pembayarannye juga jadi jelas lebih keliatan kaga bisa dikentit lagi karna masuknye tuh langsung ke rekening, kaga perlu ada setoran-setoran lagi.

Topic: slice of life
Seperti yang kita ketahui sekarang ini generasi muda yang biasa kita sebut dengan istilah “Kids Zaman Now” sedang menggandrungi segala hal yang berbau modern. Seperti teknologi, fashion, dan juga budayanya pun sudah mulai mengikuti budaya modern. Tidak dapat dipungkiri bahwa budaya modern tersebut telah menggerus sedikit demi sedikit budaya tradisional atau budaya asli Indonesia itu sendiri. Contohnya yaitu di Seni Budaya Tari Tradisional Indonesia, sekarang ini lebih banyak  generasi muda yang memilih untuk menekuni Tari Modern seperti Kpop, Hiphop, R&B, dan lain sebagainya dibandingkan menekuni tari tradisional Indonesia yang sebenarnya banyak sekali mengandung nilai moral di sertiap gerakannya. Kondisi yang seperti itu yang membuat tari tradisional semakin tersingkir dari tempatnya. Oleh sebab itu, banyak sekali upaya-upaya yang dilakukan dalam melestarikan tari tradisional Indonesia yang sedang digalakan Pemerintah Indonesia yang dalam hal ini dijalankan oleh Dinas Budaya dan pariwisata (DISBUDPAR), yaitu dengan menyarankan sekolah-sekolah untuk mengadakan ekstrakulikuler menari (Tari Tradisional).


Topic: culture & heritage
Setiap bulan Ramadhan hampir di seluruh penjuru dunia ber lomba-lomba untuk ke tanah suci. Biasanye peserta tanah suci bakalan membeludak di saat bulan Ramadhan, khususnye di 10 malam terakhir, karena tentunye pade pengen dong dapetin malem Lailatul Qadr di tempat suci saat kite umroh. Umroh pada saat bulan Ramadhan juga pahalanye gede, ganjarannye ntu pahala umroh sama dengan pahala pergi haji. Biasanye juga kalo bulan Ramadhan harga yang di tawarkan para travel agent pada saat umroh di bulan puasa harganye lebih mahal dari biasanye, karena peminatnye bejibun, jadi di sononye juga akomodasi lebih susah di cari, dan harganye jadi agak mahal.

Topic: religion
Keadaan nyang makin susah ngebuat orang jadi makin garang, orang nyang harusnye tolong menolong dalam kesusahan malah berbuat sebaliknya. Contoh nyata dah dalem kehidupan sehari-hari, banyak sekarang orang jualan nyang kaga jujur. Padahal dalem Al-quran bener-bener diwanti-wanti tuh kite mesti jujur dalem surat Al Maidah ayat 8. Sebenernye balik lagi ke tanggung jawab orang tua, kite sebagai orang tua tuh mesti nanemin kejujuran dari kecil. Kejujuran kalo kaga dibiasain tuh bisa susah banget dipraktikin di kehidupan sehari-hari. Kaga pas jualan aja nih, pas kerja, ama segala nyang kite lajuin tuh mesti dilandasin ama kejujuran. Maka dari itu, kite harus awalin semua ama kejujuran.

Topic: religion
Dulu bener dari rakyat Betawi, ada seorang jagoan yang namanye Pitung. Si Pitung entu anaknye Bang Piun dan Empok Pinah. Si Pitung entu seringnye dipanggil sebagai Bang Pitung. Bang Pitung entu pendekar yang baek, taat beragama, dan hobinye nolong orang. Bang Pitung entu katanye sakti. Die katanye kagak mempan ditembus senjata. Pernah waktu entu Si Pitung beraksi dan ade pihak yang kagak demen sama aksinye. Akhirnye Si Pitung ditembak berkali-kali, tapi anehnye tubuh Pitung kagak ade yang luka sama sekali. Terus pas tau Si Pitung make jimat, jimatnye pun diambil sama musuh pas Pitung mandi di sungai. Akhirnye Pitung pun ditembakin peluru emas. Die pun meninggal karena luka tembak peluru emas.

Topic: culture & heritage
Bandung sêlalu punyè kêsan di ati parè pênghuninyè. Ingêtan têntang suasanènyè, kêsêjukannyè, kêindèhan kotènyè, pokoknyè sêmuènyè ngêjè orang-orang nyang pêrnèh tinggal di sono pèngèn balik lagi kê Bandung. Mêski dulu ayè kurang dari sêtaon tinggal di sono, kênangannyè kagak bisè dilupè. Pêrnèh wayah adèk ayè masing gawè di Bandung, ayè sêngajè nginêp di kosnyè wayah akhir pêkan. Pagi-paginyè ayè nyarap di Jalan Gêmpol. Awalnyè pèngèn nyobèin kupat tahu, tapi karna ayè datêngnyè kêsiangan, kupat tahunyè udèh ludês. Alhasil ayè nyarap nasi uduk di sêbêlèh warung kupat tahu. Bèrès nyarap, ayè jalan-jalan bêntaran di sêkitar Jalan Gêmpol ntu. Sêtêlèh capèk jalan, ayè mampir kê Roti Gêmpol bêli roti asinnyè. Karna kêmlakaran, ayè pun balik kê kosan adèk ayè lagi dah.

Topic: leisures
Berlibur ke Kebun Raya Bogor emang seru, apelagi buat kite orang Jakarta, karena kaga bisa liat suasana yang ijo ijo, soalnye di Jakarta belum begitu bejibun lahab terbuka ijonye. Jadi bejibun warga Jakarta pade maennye ke Kebun Raya Bogor, buat liat pemandangan yang nyegerin mata bikin hati girang. Jarak tempuh kesononye juga kaga terlalu ribet, dan mahal ongkosnye, karena kite bisa naik kereta yang lintas Jabodetabek dengan harga tiketnye yang cuma 5ribu aje. Turun di stasiun akhir Bogor abis ntu kite bisa jalan kaki dah ke ntu tempat. Perginye dari pagian biar seru jalan jalannye, terus asiknye lagi kite bisa piknik di hamparan rumputnye, bawa ganyeman yang seabrek abrek deh kite nikmatin pemandangan sambil ngeloneng dan ngegares terus poto poto, dijamin otak yang mumet jadi seger, ati juga jadi girang.

Topic: leisures
Alya entu kalo pas jaman magang, katenye sering bener stres. Padahal segitu katenye magangnye kagak digabung sambil kerjain skripsi, tapi tetep aje Alya sering stres bener. Katenye penyebab die stres entu soalnye die keterangannye magang, tapi die megang banyak proyek dan jam magangnye entu bener-bener kayak orang full time bahkan lembur soalnye emang banyak yang dikerjain. Bahkan nih ye, pernah jam 9 lewat, jam 11, jam 12 lewat, dan jam 5 subuh si Alya dihubungin same pihak magangnye. Kan bener-bener bikin Alya terteken. Kagak jarang juga akhir pekannye keganggu. Nah cara ngilangin stresnye entu order badogan yang die mau dan sambil nonton.

Topic: slice of life
Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Nah biasanye, aye entu kalo udeh jam setengah 6-an, pas langit udeh kagak terlalu gelap, bakalan mulai cuci sepeda aye. Cuci asal aje sih. Abis entu, aye pun siap-siap buat berolahraga sepeda. Nah pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Kagak terlalu dingin dan pastinye kagak panas, soalnye langit belom bener-bener terang. Lagi seneng-senengnye olahraga bersepeda sambil dengerin lagu, tiba-tiba aje ade kejadian kagak terduga, ya entu pas belok ke jalan raya, permukaan di tepi jalannye kagak rata. Banyak batu-batu krikil dan lobang di entu permukaaan. Karena jalanannye gradakan, sepeda aye oleng dan akhirnye aye pun jatoh. Kagak cuma entu, di belakang atau di depannye aye ade mobil gede bensin yang lewat. Aye bener-bener kecelakaan parah karena kejadian kagak terduga entu pas aye lagi olahraga bersepeda.

Topic: sports
Zaman nyang makin canggih ini nuntut kite buat lebih ati-ati lagi. Soalnye nih, makin ke sini orang makin pinter buat ngelabuin orang, bahkan banyak juga nyang pura-pura jadi tokoh agama. Alesannye banyak, buat pembangunan mesjid lah, buat anak yatim lah, pokoknya masih banyak lagi alesannye. Proposal nyang mereka kasih ke kite juga keliatan asli, padahal tuh udeh dipalsuin pake applikasi-applikasi nyang ada. Nah mangkanye dari sekarang kite mulai tuh ati-ati, niat nyang tadinye bae malah disalah gunain ama oknum-oknum tertentu buat nyari duit. Mulai sekarang pilih tuh lembaga-lembaga nyang udah terpecaya ama jelas, jadi amanah kite tuh bisa disampein dengan bener.

Topic: religion
Kaga cuma dari luar badan aje nyang keliatan nyang kerasa. Dari dalem tubuh juga kerasa, misal abis lari dikit aje tuh udah parah banget ngos-ngosannya. Gimana kaya dulu ya lari-larian keliling lapangan. Nah, pas udeh bertaun-taun kaga olahraga juga kerasa tuh penyakit pade mulai dateng, malah aye kaga pernah tau tuh sebelomnye ada penyakit kaya gitu. Aye kena penyakit ada selaput lemak di bagian empedu, kaga paham dah ama istillah katanye cuma pasti kan ada hubunganye ama pola hidup aye nyang sekarang. Nah, dari situ aye belajar kalo olahraga jangan nunggu pas sakit, pas sehat juga perlu olahraga, nanti nyesel dah kalo kaga sayang ama badan.

Topic: sports
Saking pengennya aye ama tamagotchi aye jadi mikir buat ngojek payung pas ujan. Sebenernye sih kaga bae cuma gara-gara itu aye jadi orang nyang mandiri, udeh mikir gimana caranye dapet duit sendiri gitu. Dulu aye cuma bisa lakuin ngojek payung, tanpa sepengetahuan orang tua itu juga. Nah, uangnye tuh aye kumpulin dikit-dikit sabar ampe duit kekumpul buat beli tamagotchi yang aye mau. Dari situ aye juga belajar nabung, jadi ampe sekarang aye tuh udah kebiasa ama nabung. Trus makin gede kan duit jajan aye makin gede, nah duit itu kaga aye abisin semua, setengahnye aye taro di rumah. Kalo nanti mau beli apa-apa tinggal pake duit tabungan dah, kaga pake minta lagi ama orang tua.

Topic: technology
Ada lagi tuh mitos nyang ngasih tau kalo emang punya poonan buah trus diliat orang ya biar buahnye lebih berkah kudu dibagi-bagi. Jadi Ncang aye tuh emang orangnye ada nyang rada pelit. Suatu waktu die nanem pohon mangga di belakang rumah. Trus Nenek aye liat kan karna tuh pohon udeh berbuah lebat. Namanye buahan punya orang kan rasanya enak ya kalo di bagi. Nenek aye mah nungguin dibagi kan karna die orang tua, eh boro-boro dibagi pas mangganye pada mateng dipetik trus kaga tau di bawa kemana. Nenek aye kesian banget pas balik lagi buat ngeliat tau-tau mangganye udeh kosong melompong, trus kaga bebuah lagi dah tuh mangga.

Topic: slice of life
Masarakat Indonèsia wayah êni masing kurang nyadarin pêntingnyè idup sèhat, padahal sêbênêrnyè olahragè bisè dilakuin di manè amè kapan baè, têrmasup ngêlakuinnyè di rumèh. Hasil Susenas ngunjukin bahwa partisipasi pênduduk bêrumur 10 taun kê atas dalêm ngêlakuin olahragè ngalamin pênurunan dari waktu kê waktu. Nah, olahragè nyang bisè dilakuin di rumèh salèh atunyè adalah squat. Gêrakan êni urup dilakuin sêbagè olahragè pêranti pêmulè. Êlu bisè ngêlakuinnyè di luar ruangan sêmbari ngirup udarè bèbas. Dalêm ngêlakuin gêrakan squat standar, adè bêbêrapè otot nyang bakal bêgawè. Otot-otot ntu antarè laèn adalah adalah otot paha dêpan, paha bêlakang, pantat, pêrut, amè bêtis. Jadi, karang ora adè lagi alêsan ora punyè waktu olahragè atau ora punyè têmpat olahragè, yak. Soalnyè, êlu bisè ngêlakuin squat dêngan gampang di rumèh.

Topic: sports
Kalo diliat-liat, makin kemari kok makin dikir ye bocah nyang demen tuh belajar tari tradisional. Sekarang bocah-bocah abg aja pada senengnye tuh tarian-tarian nyang modern. Emang kaga salah sih, cuma kalo semua bocah pada demen ama nyang modern nanti siap nyang bakal lanjutin tarian tradisional. Padahal, orang luar negeri aja nih seneng liat kite pada nari, gerakannye tuh indah banget diliat. Nah, jangan ampe tuh kebudayaan kite malah dilirik ama orang-orang nyang ade di luar negeri. Masa kite mao tuh tarian satu persatu diakuin lagi, mangkanye kite sebagai warga Indonesia mesti peduli tuh ama kebudayaan nyang udeh diciptain ama orang-orang hebat dulu, nah pan tugas kite gampang tinggal ngelestariin doang.

Topic: culture & heritage
Tokoh ntu merupakannye syuhada yang gugur saat melawan kesewenang-wenangan kolonial Belanda di Jakarta. Pada 1916, menurut sejarawan Ridwan Saidi, die memimpin pemberontakan melawan Belanda yang menjual secara sepihak sejumlah tanah di Condet, tempat kelahirannye pada para pemodal. Die kemudian gugur ditembak pasukan Belanda. Namanye menggantikan nama Jalan Budaya di Condet, Jakarta Timur. Haji Darip adalah putra asli Betawi yang lahir pada tahun 1886. Selain dikenal sebagai mubaligh, die juga seorang yang memiliki ilmu main pukulan (ilmu silat) yang lihai. Begitu sekutu mendarat selepas proklamasi kemerdekaan, die memutuskan untuk turut angkat senjata mempertahankannye kemerdekaan. Namanye menggantikan nama Jalan Bekasi Timur Raya, Jakarta Timur.

Topic: culture & heritage
Ari êni ayè nyaba kê Pêrpustakaan Taman Ismail Marzuki. Karang pêrpustakèan êni udèh dibukè lagi buat umum sêtêlèh padè 2019 dirèpitalisasi. Wayah masupin pêrpustakèan liwat pintu utamè Gêdung Panjang, ayè langsung naèk tangga kê lantè duè. Abis ntu, ayè naèk èskalator kê lantè tigè. Di lantè tigè êni ayè nyitak kodê batang nyang udèh ayè rèsêrpasi sêbêlonnyè. Ayè pun lanjut nitipin barang-barang di lokêr, têrus naèk kê lantè êmpat. Di lantè êmpat, ayè ngêliat rak tanggè dêngan bêmacêm-macêm kolèksi. Paporit ayè adalah kolèksi sêni, sastrè, amè budayè. Ayè sêmpêtin jugè bacè-bacè sêkitar atu jam. Têmpatnyè nyang kêrasan ngêjè bêtèh bêrlamè-lamè di mari. Mêski masing bêtèh, tapi ayè kudu pulang karna ari udèh mangkin sorè.

Topic: leisures
Kali eni kite mau bikin pepes ayam kampung, sebelumnye kite kudu siapin 1 ekor ayam kampung nyang ukurannye kaga terlalu gede, biar keras pas digigitnye, terus siapin bawang putih ame bawang merah 5 biji, terus lengkoas, kemiri, cabe sesuai selera, kalo mau pedes cabenya kudu banyak, kalo engga sedikit aje, susuai kepengenan aje, terus kunyit, nah bumbu dialusin dah, kagak perlu alus agak kasar ga kenape, kalo ude alus siapin daon pisang nyang masih muda buat ngebungkus, terus ayamnye dibalurin ame bumbu nyang ude dialusin, diemin dlu barang setengah jam, biar bumbunye ngresep dlu, abis ntu bungkusin ditambah daun kemangi, sereh ame daun salam, lanjut dikukus 1 jam an. kalo udh mateng baru d panggang biar bumbunye kering, dimakan nasi anget biar tambah yahud

Topic: leisures
Ayè adalah seorang karyawan di salèh atu perusahana swasta di daerah Jakarta Pusat. Pekerjaanku cukup menguras pikiranku, maka udèh hampir duè bulan ayè mecari pelarian kegiatan saban akhir pekan. Padè ari Minggu bagi sebagian orang adalah ari nyang tepat buat berleyeh-leyeh sêudèh Senin ampè Jumat bêgawè. Tapi, ayè memilih buat bêcocok tanêm di kosan, kêcit-kêcitan ajè sembari mengisi waktu akhir pekan. Têrnyatè kegiatan bêcocok tanêm lumayan menyegarkan pikiranku. Ayè mulè mempelajari carè nanêm benih kangkung amè togè. Lumayan, sêbagè bocah rantau seperti ayè bisè menghemat duit belanja sayur. Kangkung amè togè biasanya ayè masak buat menu bekal ayè kê kantor.

Topic: slice of life
Adè sêorang jamaah masjid bêrnamè Babèh Cahyo. Diè nyêritèin bahwa adè program undian umroh buat jamaah masjid. Babèh Cahyo bêdoa supayè Êmak Siti bisè mênangin undian ntu. Êmak Siti adalah jamaah nyang sêring ngêbantu rêsikin masjid. Diè udèh tuè amè kagak punyè laki. Mênurut Babèh Cahyo, Êmak Siti urup mênangin hadiah umroh. Tibè wayahnyè pêngumuman, têrnyatè namè Babèh Cahyo nyang kêluar. Babèh Cahyo ngêrasè doanyè kagak dikabulin Allah Swt., padahal diè ngarêpnyè Êmak Siti. Tapi, ujug-ujug adè sêsêorang nyampêrin Babèh Cahyo dan bêrkatè, “Babèh Cahyo, antêpin ayè ajè nyang bayarin umroh taun êni." Têrus diè nawarin Babèh Cahyo buat nunjuk orang nyang mao diajak umroh. Tanpè pikir panjang, Babèh Cahyo nunjuk Êmak Siti. Bêgono indahnyè carè Allah ngêjawab doa-doa hamba-Nyè.

Topic: religion
Skipping nyang jugè dikênal sêbagè lompat tali atau jump rope êni mêrupakan altêrnatip olahragè kardio nyang gampang, bahkan bisè dilakuin tanpè kêluar rumèh. Lompat tali adalah olahragè nyang ngêlibatin lompatan dêngan ngêgunèin tali. Olahragè ênih amat sêdêrhanè dan bisè dilakuin di manè ajè. Buat orang-orang nyang pèngèn nurunin bêrat awak, lompat tali bisa ngêjadi pilihan olahragè nyang pas. Sêbuah studi nyang dilakuin para pênêliti dari East Carolina University amè Appalachian State University nêmuin bahwa lompat tali bisè ngêbakar 30 pêrsèn kalori lêbih banyak dari lari. Mêski kêliatan capèk, lompat tali adalah olahragè nyang nyênêngin. Kitè bisè ngêbawè tali kê mana ajè kitè pêgi dan ngêlakuin bêbêrapè lompatan di sono.

Topic: sports
Kebaya mungkin lebih dikenalnye sebagai pakaian adat tradisional. Nama rumah adat Kebaya ntu emang kagak cukup dikenal bejibun orang. Padahal, rumah jenis ntu udeh diakui secara resmi sebagai rumah adat Betawi. Mengapa disebut Kebaya? Sebab bentuk atap rumah ntu mirip dengan pelana yang dilipat. Lalu kalo ngeliatnye dari samping, maka lipatan-lipatan tersebut akan nampak seperti lipatan pada kain kebaya. Di rumah Kebaya ntu juga ada aturan tertentu dalam pembagian ruangnye. Biasanye pemilik rumah membagi ruang menjadi 2 area, satu untuk semi publik (menerima tamu dll) dan satunye untuk ruang pribadi. Area publik umumnyw diletakkannye ntu di bagian depan, ya ntu sebagai teras, dan ruang tamu. 

Topic: culture & heritage
Waktu aye dan temen-temen aye lagi nyiapin forum skripsi, kite butuh tempat buat ngongko dan diskusi. Tentunye sekalian ngebadog juga hehe. Akhirnye kite pun milih salah satu restoran cepet saji yang beken, ya entu KFC. Entu KFC nyaman bener deh buat ngongko, nugas, bekoar, atau cuma ngebadog aje! Entu restoran cepet saji ade beberape lantai, ada lantai bawah khusus mesen dan bayar, lantai tengah ade beberape kursi buat ngebadog, dan di lantai paling atas gede bener dan banyak pilihan posisi buat elu mau ngebadog di mane. Nah jadi kalo elu pade bingung mau ngebadog ape atau di mane, mau ngongko di mane, mau nugas di mane, atau mau sekedar mejeng di mane, restoran cepet saji KFC bisa jadi solusinye! Karena tempatnye yang nyaman bener, makanan dan minuman yang enak dengan harga yang bervariasi, fasilitas dan servis yang oke, bikin lo betah deh lama-lama di sono! Nyok, ke KFC!

Topic: food & beverages
Doel, Enyak, ame Babeh ari ini ngayab ke Puncak, Bogor. Begitu sampe, di tempat parkiran, keluarge enih udeh dikerubungin bae ame tukang jualan. Macem-macem jualnye; ade maenan, makanan, ampe baju-bajuan. Mata Doel pecicilan liatin barang jualan abang-abangnye. Ade atu nyang narik peratian die. "Enyak, ntu nyang ditumpuk-tumpuk gitu, apaan?" Tanya Doel bari nunjuk salah satu dagangannye tukang makanan. Enyak nengok, terus ngasi tau, "Oh, entu namanye mochi, Doel. Lu mau?" Doel nyang baru denger namanye, langsung ngangguk semanget. Akhirnye, Babeh ngasi Doel duit buat beli mochi-mochi ntu. "Satu aje, ye, Doel!" pesen Babeh. Doel pikir, Babeh mintanye satu kotak doang, soalnye ntu nyang ditumpuk dalem atu iketan ame abangnye, ade 5 kotak. Tapi, begitu Doel nanye ke tukangnye, kata tukangnye cuman bisa beli 1 iketan aje, kagak bisa beli kotakan. Doel iye-iye bae. Bayarlah die ke abangnye. Abis ntu, balik ke Enyak Babeh nyang udeh selonjoran di tiker. Doel langsung ngelepas iketan tumpukannye, terus ngebuka kotak paling atas. Isinye ternyate makanan yang bentuknye bulet kecil gituh, kenyel-kenyel, ame ditaburin tepung. Begitu gigit suapan pertame, Doel langsung jatuh cinte. Rasanye manis, kesukaan Doel, dalemnye ade kacangnye dikit, jadi ade sensasi grenyes-grenyes kalo digayem. Mantep!

Topic: food & beverages
Al-Qur'an adalah kitab suci umat Islam, bêrupè kalam Allah Swt. nyang ngêjadi pêtunjuk amè pêdoman idup manusiè. Sêluruh umat muslim puguh kudu pandèi ngêbacè Al-Qur'an amè ngêmahamin maknènyè supayè idupnyè sêsuè amè pêtunjuk nyang dikasih Allah Swt. Al-Qur'an adalah dasar hukum Islam aè sumber sariat Islam nyang punyè bêrbagè macêm pungsi. Pungsi Al-Qur'an adè bebêrapè macêm, mulèi dari pungsi Al-Qur'an dalêm agamè Islam, pungsi Al-Qur'an bagi kêidupan manusiè, amè pungsi Al-Qur'an sêbagè sumbêr èlmu. Ngêbacè Al-Qur'an adalah ibadèh bagi sêluruh umat muslim dan punyè bêrbagè kêutamèan nyang amat baèk. Sêbagè umat muslim, nyok, gêtolin ngêbacè Al-Qur'an supayè bisè jugè ngêdapêtin kêutamèan-kêutamèan Al-Qur'an.

Topic: religion
Elu punya ajaran agama yang paling elu inget? Kalo aye sih ade ajaran agama Islam yang paling diinget dan wajib dilakuin orang Islam tiap harinye, namanye salat wajib 5 waktu. Jadi berdasarkan ajaran agama yang paling aye inget, salat wajib entu dibagi 5 waktu tiap harinye. Pertama, solat pas awal pagi dan masih gelap namanye salat Subuh. Kedua, pas siang namanye salat Zuhur. Ketiga, pas sore namanye salat Ashar. Keempat, pas akhir sore atau menjelang malem namanye salat Maghrib, dan kelima, pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu ajaran agama yang paling aye inget entu salat 5 waktu tiap harinye dan waktu buat salatnye ditentuin sama azan.

Topic: religion
Elu udeh pernah ke Hutan Kota belom? Nah kalo belom, aye punya rekomendasi tempat wisata viral yang udeh jadi favoritnye banyak orang buat refreshing, nyantai, piknik, ngegares, atau sekedar ngongko. Entu tempat adenye di Jakarta, namanye Hutan Kota. Sejak entu tempat wisata dibuka, entu tempat wisata selalu rame, kagak pernah sepi saking viralnye. Gimane kagak viral ye, entu tempat wisata lahannye luas, gratis, fasilitasnye lengkap, adanye di kota jadi strategis, dan pastinye entu tempat punya pemandangan yang bagus. Aye yakin bener, entu tempat wisata tentunye rame dan viral bukannye kagak pake alesan. Aye yakin salah satu penyebab entu tempat wisata layak bener buat selalu rame dikunjungin banyak orang karena pemandangan di entu tempat bener-bener bagus. Entu tempat wisata dikelilingin banyak pohon-pohon ijo, rerumputan, dan ade juga kolam aer. Kagak cuma bisa liat keindahan alam yang bikin sejuk, di entu tempat wisata elu juga bisa liat pemandangan khas kota, yaitu gedung-gedung pencakar langit yang cakep. Intinye menurut aye, entu tempat wisata bener-bener layak buat elu datengin deh! Kalo kata aye, elu kagak bakal nyesel buat dateng ke entu tempat.

Topic: leisures
Sêjarèh mobil listrik bêrawal dari abad kê-18 wayah banyak ilmuwan dari Hungaria, Bêlanda, amè Amèrika Sêrikat bêpokus padè konsèp kêndarèan bêtênagè batrè amè mulè ngêjè mobil listrik dalêm skalè kêcit. Padè 1832, adè lanang Inggris bêrnamè Robert Anderson ngêmbangin mobil rodè tigè ngêgunèin batrè listrik. Têmuan ênilah nyang dicatêt sêbagè mobil bêtênagè listrik pêrtamè. Sêiring pêrkêmbangannyè padè akhir abad kê-18, kêciptèlah mobil bêtênagè listrik nyang mampu nampung ampè ênêm orang pênumpang dêngan kêcêpêtan 22 km/jêm kêjèan William Morrison. Mobil bêtênagè listrik êni kêmudian mulè nongol di New York, bahkan ampè kêcatêt adè 60 armadè taksi nyang ngêgunèin mobil listrik padè wayah ntu. Di sisi laèn, padè 1898, Ferdinand Porsche jugè nyiptèin mobil hibrida nyang ngêgunèin listrik amè bèngsin sêbagè sumbêr utamè ènèrginyè. Masupin abad kê-19, kêcatêt mobil listrik ngêraih kêjayaannyè mêski masing banyak nyang ngêgunèin kêrèta kuda sêbagè transportasi utamè.

Topic: technology
Mesin cuci yang canggih ntu pastinye dilengkapi dengan fitur-fitur yang canggih, dan lengkap yang bisa membantu anak muda +62 untuk mandiri serta multitasking di tengah kesibukan setiap harinye. Ini die beberapa keunggulannye, aroma Boost : mengatur pengeluaran softener secara efisien hanya pada proses pembilasan, menghasilkan cucian yang jauh lebih wangi dan lembut seperti menggunakan parfum walau dengan penggunaan softener 50% lebih hemat. Kemudian ada fitur turbo mix ya ntu memastikan kagak ada residu disaat pencampuran deterjen bubuk maupun cair dengan air. Sehingga bisa menghasilkannye cucian yang jauh lebih bersih, dan menyeluruh dengan teknologi baling-baling turbo mix yang dikendalikan oleh air.

Topic: technology
Dengan kondisi tersebut, perlu melakukan tinjauan terhadap sumber daya manusia yang ada di dalam perusahaan kite apakah telah bekerja secara optimal, jika kagak maka lakukanlah tindakan. Dengan begitu kite bakal dapat melakukan perbaikan sistem bisnis dan mencari informasi kesalahan pada sistem bisnis yang menyebabkan terjadinye kerugian. Untuk mengembalikan kondisi perusahaan seperti semula tidaklah mudah, kite kudu harus memulai melakukan perubahan yang dirasa perlu, dan menyebabkan perusahaan merugi. Perubahan tersebut dapat kite lakukan seperti misalnye pada sistem bisnis, sasaran, lokasi usaha, dan strategi pemasaran. Dimane hal ntu tersebut harus disesuaikan dengan hasil evaluasi bisnis kite agar penyebab terjadinye kerugian dapat ditemukan sebuah solusi yang tepat. Sehingga dengan seperti ntu diharapkan kagak akan terjadi kerugian lagi di masa yang akan datang.

Topic: business
Buat laki-laki, olahraga yang paling sering dikerjain, lantaran sering ada ajakan dari temen-temennya itu maen bola. Olahraga ini di jaman sekarang emang kudu nyari lahan yang lebar. Kalo mau pake lahan yang lebar ama gratis buat maen bola jaman sekarang emang agak susah. Sekarang ini, kalo mau pake lahan kudu nyewa atawa bayar dulu. Para laki-laki ini bisa bayar kolekan ama temen-temennya. Kalo mau lebih murah, bisa ngerutinin maen bola ini tiap minggunya. Jadi, bayarnya juga lebih enteng. Kolekannya jadi lebih kecit. kalo dibandingin ama kesehatan, ama rasa senengnya juga kayaknya kagak seberapa bayar. Soalnya bayarnya juga rame-rame. Maen bole ini ngandelin kekuatan kaki ama kekompakan. Kalo kita ngerutinin olahraga bola ini efeknya bagus buat kekuatan tulang ama pikiran yang fokus.

Topic: sports
Kalo kite liat perubahan tipi makin ke sini tuh makin canggih ye, awalnye tipi kan bentuknya segede lemari ya, itu zaman dulu udeh keren banget tuh, di rumah orang kaya pasti ada. Udah gitu bisa di tutup dah jadi bener-bener kaya lemari. Nah, makin ke sini tuh makin kecilan dah, tapi bentuknye masih debeg, masih model tabung, pas zaman tipi tabung ya biasa aje si tipi mah standart ya. Nah, sekarang tipi udah makin keren, pokoknya jauh banget dah bedanya. Layarnye bener-bener kaya bioskop, tipis trus bisa ditempelin di tembok. Kan liatnya resep ya, blom lagi ditambah applikasi-applikasi nyang makin medukung tuh, mana warnanye cerah banget dari nyang pertama keluar masih item putih.

Topic: technology
Saya masih ingat betul bagaimana pertama kali saya nekat pergi ke tempat gym, seorang diri. Ya seorang diri tanpa teman dan tanpa pengetahuan menggunakan alat-alat sebelumnya, Waktu itu kebetulan saya memang sudah melakukan OCD (diet yang dikenalkan oleh Deddy Corbuzier) selama 3 tahun dan melakukan angkat beban seadanya menggunakan barbel buatan sendiri (dibuat dari cor semen), namun hasilnya kurang begitu memuaskan walaupun saya memang benar-benar kurus (turun dari berat badan 100 kg menjadi 70 kg saat itu). Walau kurus, saya terlihat kurang bertenaga dan kulit terlihat kendor, muka pucat. Mungkin karena asupan saya juga kurang, dan intensitas olahraga saya kurang benar. Berolahraga di rumah dengan beban cor semen seadanya membuat saya bosan. Hasilnya pun juga cuma gitu-gitu aja. Oleh karena itu, saya sendiri nekat pergi ke gym. Waktu itu saya kebetulan shift 2 (masuk siang), dan pagi-pagi sekitar jam 8 saya sudah siap untuk berangkat ke gym. Semangat saya begitu berkobar karena menginginkan perubahan lebih pada bentuk tubuh saya. Saya ingin tubuh saya terlihat berotot dan tidak bergelambir.

Topic: sports
Kalo mau make mesin cuci biar awet tuh kote mesti bener-bener perhatiin pentujuk pemggunaannye. Kite harus tau nyang mana buat jeans atau nyang berat-berat. Kite juga harus tau batesan berapa berat nyang bisa dicuci ama tuh mesin cuci karn kalo kelebihan besa berabe. Kite mesti tau tuh apa aja nyang gaboleh dilakuin ama mesin cuci, misalmya kalo lagi nyuci tuh kaga boleh buka-buka tabungnye. Mesin cuci juga harus di rawat, soalnye pasti banyak kotoran nyang ngendep dari pakean. Bersihinnya juga kaga boleh sembarangan, buka bagian-bagian luar aja. Kalo emang mau total ngebersiinnye juga bisa pake deterjen khusus pembersih mesin cuci.

Topic: technology
Biar tokolu gampang ditêmuin adalah dêngan ngêjènyè bisè nongol padè pêncarian Google. Tapi, hal ntu kagak bisè têrjadi sêcarè otomatis. Êlu bisè ngêdaptarin situs jualanlu kê Google Search Console. Pêrtamè, êlu kudu ngêbukè halaman utamè Google Search Console. Sêudèh ntu, êlu kudu masupin namè situs jualanlu. Pêrlu diingêt, êlu kudu nambèhin 'https://' sêbêlon namè domain êlu biar situs nyang êlu masupin konèksinya kêlindungin. Sêtêlèh sêlêsè, klik tombol "Tambèhin Propêrti". Sêlanjutnyè, ngunduh datè pèripikasi HTML. Sêtêlèh kêunduh, tulung jangan nutup halaman pèripikasinyah. Kêmudian, di halaman admin tokolu, liat sêbêlah kiri, klik pilihan "Apps" amè pilih Google Webmasters. Têrus klik "Tambèh" amè unggah datè pèripikasi nyang tadi udèh êlu unduh. Sêtêlèh êlu simpên sêmuènyè, êlu tibang pêrlu kêmbali kê halaman pèripikasi di Google Search Console tadi buat ngêlanjutin prosès pèripikasi. Sêtêlèh prosès pèripikasi sêlêsè, êlu bakal dialihin kê halaman Google Search Console situs êlu. Udèh dah sêlêsè.

Topic: business
Nasi goreng salah satu gegaresan pokok khas nyang sering ditemuin di indonesia, biasanye disajiin banyak varian rasa, semue balik lagi ame selera nyang bakal nelen, harum khas dari bumbu nasi goreng bikin siape juge bakal selera buat makan, apelagi dimakan kalo perut lagi keroncongan, pasti ajib banget tuh. pade umumnye nasi goreng warnanye cokelat, khas warna kecap, tapi ade juga nyang kreatif bikin nasi goreng kuning, ungu ame item. Nasi goreng biasanye disajiin pake telor ceplok atawa telor suir ditambah ame sayuran tomat atawa selada, cuma buat pemanis atawa lalapan , ade juge nyang ditambah acar, isinye wortel, timun, bawang, cabe rawit ame irisan bawang merah nyang direndem air cuka, biasanye acar bise nambah selera makan.

Topic: food & beverages
Elu udeh pernah denger penipuan secara online? Nah jangan khawatir! Udeh denger berita teknologi tentang aplikasi yang bisa cek entu nomor penipu atau bukan belom? Nah salah satu teknologi canggih buat cek nomor penipu entu aplikasi Getcontact. Entu adalah aplikasi buat lacak nomor telepon yang katenye udeh di-install sama 100 juta orang di dunia. Enih aplikasi bisa ngasi tau tentang nomor orang yang ngehubungin elu. Selaen bisa ngelacak nomor ponsel, entu aplikasi juga bisa dipake buat ngasih label kontak ke nomor yang elu simpen. Nah terusnye, nama kontak yang elu tulis buat suatu nomor bakalan ketulis di data nama kontak Getcontact. Elu juga bisa liat tag dari nomor teleponnye elu sesuai yang ditulis oleh orang-orang yang nyimpen nomornye elu. 

Topic: technology
Elu minat punya profesi yang terkait dengan masakan? Tapi elu kagak bisa masak? Atau elu belom punya modal yang cukup buat buka tempat makanan? Nah, elu kagak perlu kawatir! Soalnye, profesi yang berkaitan sama masakan, kagak cuma jadi koki atau pemilik restoran! Ade banyak profesi laen yang berkait sama masakan, misalnye; ahli gizi, penguji badogan, kritikus badogan, penulis badogan, fotografer badogan, dan bahkan ade juga ilmuwan badogan dan stylist badogan! Sebenernye masih banyak lagi, elu bisa cari sendiri ye nanti. Nah dari banyaknye entu macem, elu cuma tinggal cari tau mane yang sekiranye paling srek di elu dan elu bisa lakuinnya, atau minat buat pelajarinnye abis entu elu jadiin profesi. Nyok deh mulai cari tau lebih banyak lagi!

Topic: food & beverages
Cimol jadi cemilan faporit anak-anak, teryata bikin cimol gampang ye. Adonan dari tepung beras, terigu, ama tapioka trus dikasih bawang putih diulenin jadi satu. Kalo udah kalis tinggal dipulung ampe bentuknya bulet, kunci utama bikin cimol kaga gagal itu cara gorengnye. Kaga seperti gorengan biasanye, cimol ini tuh paling kaga bisa digoreng ama minyak panas. Cara goreng cimol yang bener tuh, masupin cimol ke penggorengan yang isinya minyak dingin trus baru dinyalain apinye kecil aje. Kalo ada cimol yang belom ke goreng, matiin dulu kompornye trus tunggu tuh minyaknye ampe adem lagi supaya cimolnya kaga bledug. Cimol yang udah dogoreng tinggal ditambahin bumbu sesuai selera kite supaya makin sedep pas dimakannye.

Topic: food & beverages
Kerusuhan gara-gara Richard. Jadi, waktu itu ada pemaen olahrga hoki, namanya Maurice Richard. Kata orang-orang waktu itu, Richard ini orangnya ganteng.pas itu, dia maen buat Montreal Canadians dari National Hockey League. Pas musim NHL 1954-55, dia ngegebuk hakim garis, terus kena hukuman buat kagak tampil dulu atawa skors. Kejadian ini bikin orang-orang keabisan akal. Pada bilang kalo hukumannya kelewat keras ama waktu buat ngehukumnya kelamaan. Pas 17 Maret 1955, ada pertandingan pertama Kanada, abis hukuman Richard ditentuin di Forum Montreal. Datengnya Richard di pertandingan itu ngagetin banget. Abis itu jadi ada kerusuhan. Kekeselan mulai mendingan pas abis Richard mohon-mohon sembari ngeyakinin orang-orang yang rusuh tadi buat balik ke tempat. Gara-gara kerusuhan itu properti-propertinya banyak yang ancur sekaligus ngerugiin ampe ratusan rebu dolar.

Topic: sports
Elu sadar kagak, kalo nyiapin dana darurat sejak dini entu penting bener? Kenape nyiapin dana darurat penting bener? Bisa aje, kapan pun entu, elu ngadepin situasi kagak terduga yang butuh banyak bener dana dan kudu cepet juga. Misalnye keluarga aye yang butuh dana banyak dan secepetnye karena pas entu bener-bener sakit perut dan entu dana dibutuhin buat biaya berobat, pemeriksaan, dan operasinye aye. Karena hal entu, pastinye enyak dan babeh aye kudu punya dana yang banyak dan cepet dong? Tapi ternyata enyak aye udeh nyiapin dana darurat. Akhirnye aye pun bisa segera diperiksa dan diobatin karena enyaknye aye udeh nyiapin dana darurat.

Topic: slice of life
Sêbêlon trèn jual beli daring bêkêmbang pêsat kayak karang, transaksi jual bêli dilakuin sêcarè tatap mukè antarè pênjual amè pêmbêli. Kini, pênjual amè pêmbêli bisè ngêlakuin transaksi tanpè kudu kêtêmu. Toko daring ngêjadi pêngganti toko pisik nyang lêbih èpisièn dari sêgi waktu amè biayè. Pênjual bisè lêbih gampang mantau stok produk, transaksi pênjualan, datè pêmbêli, amè sêbagènyè liwat sistim daring. Jualan daring di situs mangkin diminatin pênjual karna bisè ngêjangkau konsumèn lêbih lêga. Bêrbèda ama toko luring nyang tibang bisè ngêjangkau arèa atau lokasi di sêkitar toko ajè. Intêrnèt bisè diaksès dari manè ajè amè kapan ajè sêhinggè transaksi jual bêli daring lêbih plèksibêl. Ngêjaring lêbih banyak targèt konsumèn ngêbukè pêluang lêbih gêdé buat ngêningkatin pênjualan amè kêuntungan bisnis. 

Topic: business
Sêjak dulu, pêrmaènan têka-têki silang êni udèh populèr di kuping masarakat Indonèsia. Têka-têki silang ngêjadi pêrmaènan nyang sêring digunèin pêranti ngisi waktu lowong atau ngusir kêbosênan. Tujuan têka-têki silang adalah nêmuin sêbuah katè baru dari pêtunjuk bêdasarkan katè sêbêlonnyè. Wayah bêrmaèn têka-têki silang, êlu bakal maksè otak buat bêpikir amè nganlisis. Sêlaèn ntu, sêlamè pêrmaènan êni dilakuin, êlu jugè kudu banyak ngingêt bêrbagè kosakatè nyang dimilikin. Carè ntu bakal ngêbantu nyêgêrin ingêtan amè sêcarè kagak langsung bêrmaèn têka-têki silang bakal ngêbantu ningkatin kêcêrdasan pèrbal atau bahasè. Padè saban têka-têki silang jugè ngêmilikin tingkat kêsulitan nyang bêragêm amè bakal ngêlatih kêmampuan ngêmêcahin masalèh.

Topic: technology
Lagu Ampar-Ampar Pisang asal Kalimantan Sêlatan êni amat populèr di khalayak umum, bahkan bagi mêrèka nyang bukan bêrasal dari Banjar ajè tau lagu êni. Lagu êni diciptèin olèh sêorang maèstro lagu daèrah bêrnamè Hamièdan A.C. nyang kêbanyakan lagu-lagunyè dinyanyiin amè pênyanyi têrkênal Ira Maya Sopha amè Puput Novèl. Singkatnyè, lagu Ampar-Ampar Pisang êni nyêritèin têntang hamparan buah pisang nyang mao dikêjè kuè rimpi. Tapi, di atas hamparan buah pisang adè binatang bêukuran kêcit nyang bêtêrbangan dan kagak ngêdêmênin aromè pisang êni. Sêbagè gênêrasi mudè, kitè wajib ngêlêstariin budayè Indonèsia nyang udèh diwarisin amè nènèk moyang, salèh atunyè adalah lagu daèrah. Dari Sabang ampè Mêrauke, kitè punyè banyak bangêt lagu daèrah, kagak kêcuali lagu Ampar-Ampar Pisang.

Topic: culture & heritage
Indonesia terkenal memiliki segudang atlet berprestasi yang terkenal di mancanegara. Mulai dari atlet bulu tangkis hingga panjat tebing, sederet nama atlet Indonesia harum dan mendunia. Torehan prestasi di pentas internasional membawa mereka terkenal. Bahkan salah satu di antaranye tercatat dalam Guinness World Records. Nama lifter asal Lampung, Eko Yuli Irawan, harum dan dikenal dunia sebagai atlet angkat besi sukses asal Indonesia. Die ntu berhasil membawa pulang medali perak untuk Indonesia pada Olimpiade Tokyo 2020. Prestasi di ajang Olimpiade ini bukanlah yang pertama bagi Eko. Total, ia sudah mendapatkan 4 medali pada 4 Olimpiade berturut-turut. Di Beijing 2008, Eko memboyong medali perunggu di kelas 56 kg. 4 tahun berselang, ia juga berhasil unjuk gigi dan membawa pulang medali perunggu di Olimpiade London. Selanjutnya, Eko turut membawa medali perak bagi Indonesia pada Olimpiade Rio de Janeiro tahun 2016.

Topic: sports
Walaupun udeh gede, aye tetep punya game favorit yang sering bener aye maenin pas ade waktu luang. Nah entu game awal pertama kalinye aye tau awalnye entu pas aye kuliah semester 1, sekitar taon 2018 kayaknye. Nah aye dan temen-temen aye pade install entu game. Namanye entu game adalah Zepeto. Nah game zepeto entu game tentang bikin avatar yang bisa kite desain sesuai keinginan kite, bisa kite bikin mirip sama diri kite snediri, mirip sama idola favoritnye kite, ataupun mirip sama diri yang kite pengenin. Di entu game kite bisa milih warna kulit, postur tubuh, warna rambut, model rambut, beli baju, dan laennye. Bahkan di entu game kite bisa jalan-jalan virtual juga. Kite juga bisa janjian ke entu tempat virtual bareng temen kite. Intinye Zepeto entu seru bener makenye udeh jadi game favortinye aye sampe detik enih.

Topic: technology
Pêran Nokia sêbagè pêrusahèan pênyêdiè pêrangkat sèlulèr dimulè padè 1963. Wayah ntu, Nokia èmang bêlon sêcarè rêsmi ngêluncurin pêrangkat hapè pêrtamènyè. Tapi, pêrusahèan ntu udèh ngêproduksi banyak pêrangkat radio tèlpon amè rèspondèn darurat nyang dipêruntukin parè têntarè dari angkatan bêrsênjatè Finlandia. Têpat padè 1982, Nokia sêcarè rêsmi ngêluncurin pêrangkat tèlpon mobil pêrtamènyè nyang dikasih namè Mobira Senator. Pêrangkat èlètronik êni digunèin mèdia komunikasi têntarè nyang ngêbawè tank. Padè 1987, Nokia ngêproduksi pêrangkat èlèktronik Mobira Cityman, yakni tèlpon gênggêm pêrtamènyè. Padè taun nyang samè, Nokia mutusin buat pokus tibang buat ngêmbangin bêrbagè pêrangkat tèlpon sèlulèr. Padè 1994, Nokia mulè ngêluncurin pêrangkat telpon gênggêmnyè nyang dinamèin sèri 2110.

Topic: technology